Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 671

5. Összefüggések felismerése Évfolyam: 3. Cél: A számolás-méréshez szükséges alapkészségeket (érzékelés, észlelés, figyelem, gondolkodás) fejleszteni. A közös munka feltételeit megteremteni (az irányítás elfogadása, együttműködés tanárral, társakkal). Feladat: A tantárgy elsajátításához szükséges alapkészségek kialakítása, érdeklődés felkeltése. Egyszerű utasítások megértésének, követésének, a feladatokhoz való pozitív hozzáállásának kialakítása. A csoportba való beilleszkedés elősegítése, a közösségben való viselkedés alapvető normáinak elfogadtatása. Megfelelő motiválással az együttműködés biztosítása. Elvárt teljesítmény: A foglalkozás során legyen együttműködő, érdeklődő, irányított csoportos tevékenységbe bevonható. Ismerje az alapvető tér- és időbeli relációkat, és azokat (segítséggel) helyesen alkalmazza. Ismerje meg a tárgyak alapvető mennyiségi és formai tulajdonságait. A megszerzett tapasztalatokat, ismereteket képes legyen (segítséggel) használni. Értékelés: Szóbeli értékelés az egyéni képességek figyelembevételével a hozzáállás, együttműködő készség és a P.A.C.mérőeszközzel mért teljesítmény alapján.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes